Die wêreld in foto’s – 30 Mei 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Reddingsboot by die Margaret-brug tydens ŉ soektog na vermiste toeriste in die Donau-rivier in Boedapest in Hongarye. ’n Veerboot met 30 toeriste, drie toergidse en twee bemanningslede aan boord het Woensdagaand in die rivier omgeslaan en gesink. Die wrak is by die Margaret-brug opgespoor. (Foto: Belazs Mohai, AP) Kinders loop deur ŉ dorre dam op ŉ hittige somersdag in die buitewyke van Jammu, Indië. Groot dele van Indië ervaar uiterste hittetoestande. (Foto: Channi Anand, AP) Jimin Kang berei haarself voor vir die eerste ronde van die Amerikaanse Ope-gholftoernooi vir vroue in Charleston. (Foto: Mic Smith, AP) Japan se Naomi Osaka skree van blydskap nadat sy ŉ punt teen Victoria Azarenka van Belo-Rusland aangeteken het in hul wedstryd in die tweede ronde van die Franse Ope-tennistoernooi op Roland Garros in Parys. (Foto: Jean-Francois Badias, AP) ŉ Skaap in ŉ weiland in die Inn-vallei naby Innsbruck, Oostenryk. (Foto: Michael Probst, AP)